เดือนตุลาแฟนกินยาคุมครั้งแรกยี่ห้อyasminแบบ21เม็ดไป ในเดือนนั้นก็มีเพศสัมพันธ์กันครับใส่ถุงทุกครั้ง ถุงไม่แตกครับ กินยาคุมหมดวันเสาร์ แล้ววันพุธประจำเดือนมาเลยครับ มาไวกว่าปกติ5วัน โดยที่ประจำเดือนมีสีดำและออกมากระปิดกระปอย ประจำเดือนมา3วันแล้วก็หมดครับ. แฟนกลัวว่าจะเป็นเลืดล้างหน้าเด็กครับ แฟนจะท้องไหมครับ
สวัสดีค่ะ จากเหตุการณ์ดังกล่าวมา มีโอกาสตั้งครรภ์ได้น้อยมากๆ เพราะว่ากินยาคุมกำเนิดแบบแผงรายเดือนอยู่ ซึ่งหากกินครบโอกาสตั้งครรภ์น้อยกว่า 1% อีกทั้งใส่ถุงยางอนามัยป้องกันอีกชั้นหนึ่งด้วย โอกาสก็ยิ่งน้อยลงไปอีกค่ะโดยยาคุมแบบ 21 เม็ดนั้น เมื่อกินหมดแผง จะมีประจำเดือนมาภายใน 7 วันหลังหยุดกิน จากเหตุการณ์ที่กล่าวมา ก็ดูเป็นประจำเดือนที่มาตามปกติค่ะ เลือดล้างหน้าเด็กไม่ได้เกิดในหญิงตั้งครรภ์ทุกคน และจากลักษณะที่กล่าวมาก็เข้าได้น้อยมากแนะนำว่าหลังหยุดยาครบ 7 วัน อาจลองซื้อชุดตรวจการตั้งครรภ์ทางปัสสาวะมายืนยันอีกครั้งได้ ถ้าไม่ได้ตั้งครรภ์ ก็ให้เริ่มกินยาแผงใหม่ต่อไปได้เลยค่ะ